Իրենք շատ ավելի «կարեւոր» գործեր ունեն եւ շարքային քաղաքացու հոգսով զբաղվելու ժամանակ չունեն։ Մոտավորապես այս սկզբունքն են կիրառել նաեւ փաստաբանների նկատմամբ։ Խախտում կատարած փաստաբաններին պատժելու գործը հանձնել են հենց նրանց, ում դեմ պայքարում են փաստաբանները՝ դատավորներին։ Որ անկախ, համարձակ, իրենց համար «խնդիրներ» առաջացնող փաստաբաններին պատժելու համար դատավորները ոչ թե դիմեն Փաստաբանների պալատ, եւ ՓՊ-ն էլ իր հովանու տակ առնի «անհնազանդներին», այլ հենց տեղում պատժեն՝ 100 հազար դրամ տուգանելով։ Սա փաստաբանների անկախության, ինքնուրույնության դեմ ուղղված դրույթ է։ Էլ չասենք, որ դատական պաշտպանության սկզբունքի, մարդու իրավունքների ոտնահարմանն ուղղված քայլ է։